Հիմնական պրոբլեմն այն է, որ հակառակորդը զինվում է, ձեռք է բերում գերժամանակակից հարձակողական զինատեսակներ, և մենք պիտի համապատասխան սպառազինություն ձեռք բերենք: Տասնյակ միլիոնավոր դոլարներն այստեղ չեն օգնի, անհրաժեշտ են հարյուր միլիոնավոր, անգամ՝ միլիարդավոր դոլարներ: Իսկ թե որտեղի՞ց՝ ԱԱԾ-ն ու Ոստիկանությունն ամեն օր ցույց են տալիս: Այլ ելք չկա, պարզապես պետք է համակարգել այդ աշխատանքը: Եվ նախկին պաշտոնյաների տներից ու նկուղներից հայտնաբերված ճամպրուկներով փողերը անմիջապես փոխանցել հատուկ հիմնադրամին, որի միջոցները կծախսվեն բացառապես բանակի համար ժամանակակից սպառազինություն ձեռք բերելու նպատակով: